stanford-oval/wikipedia huggingface dataset:
Seprakauppa

Seprakauppa oli Suomen etelärannikon ja Viron pohjoisrannikon asukkaiden Suomenlahden yli käymää, tavaranvaihtoon perustunutta kauppaa, jonka pääartikkeleina olivat suomalaisten suolasilakka ja virolaisten vilja, etenkin ruis. Ainakin 700 vuotta jatkunut seprakauppa hiipui toiseen maailmansotaan mennessä.
Sepra-sana on ilmeisesti balttilainen laina (liett. sebras "seura, ammattikunta"), ja se viittaa yhdessä, "seurassa", tehtyyn työhön. Sepra-termi tunnetaan Suomessa Suomenlahden rannikolta aina Savon korkeudelle asti.
Seprakaupoissa osapuolet vaihtoivat keskenään ylijäämäänsä, jolloin molemmat pääsivät voitolle. Suomessa kalasaaliit olivat yli oman tarpeen hyvien kalavesien ja suojaisan saariston ansiosta ja vastaavasti Viron puolella oli viljelyyn sopivaa maata ja viljasadot omaa tarvetta suuremmat. Vaihtosuhde vaihteli ajan mittaan, mutta yleensä yhdellä silakkatynnyrillä sai kaksi–kolme tynnyriä rukiita.
Suomenlahden ulkosaarista varsinkin Tytärsaarella ja Suursaarella oltiin aktiivisia seprakaupoissa. Suomen rannikolla seprakauppaa harjoitettiin epäyhtenäisellä alueella Sipoon saaristosta Koivistoon ulottuneella kaistalla.
Aiheesta muualla

Saarelaisten "silakka-vierailut" Viroon, Suomen Kuvalehti, 16.10.1937, nro 42, s. 30, Kansalliskirjaston digitaaliset aineistot
Klamilassa rakennettiin kulttuurisiltaa Suomenlahden yli
Sepramarkkinat jatkavat satoja vuosia vanhaa perinnettä
Romain Grosjean

| Romain Grosjean |
| --- | --- |
 Romain Grosjean Malesiassa vuonna 2016.
Henkilötiedot
Koko nimi:  Romain Grosjean
Syntynyt: 17. huhtikuuta 1986 (ikä 38) Geneve, Sveitsi
Kansalaisuus:   Ranska  Sveitsi
Formula 1 -ura
Auton numero:  8
Aktiivivuodet:  2009, 2012–2020
Talli(t):  Renault (2009) Lotus (2012–2015) Haas (2016–2020)
Kilpailuja:  181 (179 starttia)
Maailman­mestaruuksia:  0
Voittoja:  0
Palkintosijoja:  10
Paalupaikkoja:  0
Nopeimpia kierroksia:  1
MM-pisteitä:  391
Ensimmäinen kilpailu:  Euroopan GP 2009
Viimeinen kilpailu:  Bahrainin GP 2020
Sijoitus kaudella 2020:  19. (2 p.)
Aiheesta muualla
www.romaingrosjean.com
| Henkilötiedot |
| --- | --- |
Syntynyt: 17. huhtikuuta 1986  Geneve 
Moottoriurheilija
Aikaisemmat sarjat
2003 2004–2005 2004–2005 2006–2007 2008, 2011 2008–2011:  Sveitsin Formula Renault 1.6 Ranskan Formula Renault Formula Renault Eurocup Formula 3 Eurosarja Aasian GP2 GP2
Mestaruudet
2003 2005 2007 2010 2008, 2011 2011:  Sveitsin Formula Renault 1.6 Ranskan Formula Renault Formula 3 Eurosarja Auto GP Aasian GP2 GP2
Aiheesta muualla
www.romaingrosjean.com
Romain Grosjean (s. 17. huhtikuuta 1986 Geneve, Geneven kantoni, Sveitsi) on sveitsiläis-ranskalainen rata-autoilija. Hänellä on sekä Sveitsin että Ranskan kansalaisuudet, mutta hän ajaa ranskalaisella lisenssillä.
Grosjean ajoi Formula 1 -sarjassa Haas F1 Team -tallissa kauden 2020 loppuun, mutta talli ei uusinut hänen sopimustaan. Hän on voittanut sekä Formula 3 Euro Series -sarjan että Aasian GP2-sarjan kaudella 2007. Kaudella 2009 Grosjean ajoi seitsemän osakilpailua Formula 1 -sarjassa Renault-tallissa. Grosjean palasi GP2-sarjaan voittaen sarjan mestaruuden vuonna 2011.
Ura

Grosjeanin ura alkoi kartingista vuonna 2000. Vuonna 2003 hän voitti ylivoimaisesti Sveitsin Formula Renault 1.6 -sarjan mestaruuden, voittaen kauden kymmenestä osakilpailusta jokaisen. Samalla hän ajoi jokaisessa kilpailussa myös kilpailun nopeimman kierroksen. Vuodeksi 2004 hän siirtyi isompiin formuloihin Ranskan Formula Renault -sarjaan. Ensimmäisellä kaudella ei vielä tullut mainittavaa menestystä, mutta kausi 2005 päättyi Grosjeanin mestaruuteen.
Kaudeksi 2006 oli taas aika siirtyä pykälää isopiin formuloihin, ja Grosjean ajoi Formula 3 Eurosarjaa. Kauden päätteeksi hän pääsi Renault’n nuorten kuljettajien kehitysohjelmaan, josta F1-tasolle on noussut muun muassa Heikki Kovalainen ja Franck Montagny.
Kaudella 2007 Romain Grosjean voitti Formula 3 Eurosarjan mestaruuden ASM Formule 3 -tallissa. Hän voitti toiseksi sijoittuneen Sébastien Buemin 11 pisteellä. Kaudella 2008 Grosjean ajoi kilpaa GP2-sarjassa ART Grand Prix -tallissa voittaen kaksi kilpailua. Hän voitti Aasian GP2 -sarjan mestaruuden kaudella 2008. Grosjean jatkoi GP2-sarjassa kaudella 2009 Addax Teamissä voittaen kaksi kilpailua.
Grosjeanin ura Formula 1 -kilpakuljettajana alkoi Euroopan GP:ssä 2009, kun hän korvasi Renault’lla potkut saaneen Nelson Piquet’n. Hän ei saavuttanut pisteitä, vaan parhaaksi tulokseksi jäi Brasilian Grand Prix’n 13. sija.
Paluu alempiin luokkiin

Kaudella 2010 Grosjean kilpaili FIA:n GT1-luokan MM-sarjassa. 20. heinäkuuta ilmoitettiin että Grosjean palaa GP2-sarjaan DAMS-talliin korvaten Hockenheimssa Jerome d'Ambrosion. Hän ei saavuttanut pisteitä. Myöhemmin elokuun lopussa Grosjean pääsi jälleen ajohommiin Spassa tuuraten tällä kertaa Hungaroringillä loukkaantunutta Ho-Pin Tungia. Hän ajoi sijoille kolme ja kuusi paluukilpailussaan. Grosjean ajoi vielä Italian ja Abu Dhabin kilpailuissa saavuttaen yhteensä kaksi kolmossijaa ja 14 pistettä.
Grosjean voitti Auto GP -sarjan mestaruuden kaudella 2010, vaikka ajoi vain kahdeksan kilpailua kahdestatoista aloittaen kesken kauden DAMS:n kuljettajana. Grosjean ajoi kaudella 2011 täyden kauden GP2-sarjassa DAMS-tallissa ja samalla hän toimi kaudella 2011 Lotus-Renault-tallin testi- ja varakuljettajana. Hän ajoi Formula ykkösten kahdessa viimeisissä perjantain harjoituksissa. Grosjean kilpaili myös kaudella 2011 Aasian GP2-sarjassa voittaen jo toiseen kertaan sarjan mestaruuden. Grosjean hallitsi myös Euroopan GP2-sarjaa ja varmisti sarjan mestaruuden jo Belgian pitkässä kilpailussa sijoittumalla kolmanneksi. Hän voitti kauden aikana viisi kertaa ja lähti yhden kerran paalupaikalta.
Paluu Formula ykkösiin > Lotus (2012–2015) > 2012

Kaudella 2012 Grosjean teki paluun Formula ykkösiin ajaen Lotus F1 Teamin kuljettajana Kimi Räikkösen tallikaverina. Hän yllätti monet ajamalla heti ensimmäisessä aika-ajossaan paluunsa jälkeen Australiassa kolmanteen ruutuun. Kilpailussa hän joutui keskeyttämään kolaroituaan Pastor Maldonadon kanssa. Grosjean keskeytti ulosajoon myös kauden toisen osakilpailun Malesiassa.
Kiinan GP:ssä Grosjean saavutti ensimmäiset pisteensä ajamalla kuudenneksi. Seuraavassa Bahrainin GP:ssä Grosjean saavutti ensimmäisen palkintosijansa ajamalla kolmanneksi. Samaisessa kilpailussa hänen tallikaverinsa Räikkönen ajoi toiseksi. Espanjan GP:ssä Grosjean oli neljäs. Monacon GP:ssä Grosjean aiheutti ensimmäiseen mutkaan vaaratilanteen, jonka takia Kamui Kobayashi joutui keskeyttämään. Myös Grosjean keskeytti ensimmäiseen mutkaan. Kanadan GP:ssä Grosjean ajoi yllättäen toiseksi. Euroopan GP:ssä Grosjean oli vahvasti ajamassa toiseksi ja taistelemassa jopa voitosta, mutta joutui keskeyttämään moottorin laturin hajoamiseen.
Belgian GP:n lähdössä Grosjean aiheutti kolarin, jossa muun muassa sekä Lewis Hamilton että Fernando Alonso joutuivat keskeyttämään. Tilanne oli Grosjeanin kauden kolmas keskeytys ensimmäisellä kierroksella. Tuomaristo langetti hänelle rangaistuksena yhden kilpailun kilpailukiellon Italian GP:n ajaksi. Kyseessä oli ensimmäinen kerta kauden 1994 jälkeen, jolloin kilpailukieltoa on käytetty rangaistuksena. Hänen tuuraajanaan ajoi tallin varakuljettaja Jérôme d’Ambrosio.
Grosjean saavutti kauden aikana 96 pistettä sijoittuen sarjan kahdeksanneksi. Kauden välisissä aika-ajovertailuissa Grosjean oli tasoissa Räikkösen kanssa, 10-10.
Paluu Formula ykkösiin > Lotus (2012–2015) > 2013

Kauden jälkeen Grosjeanin jatkaminen vaikutti epävarmalta hänen aiheuttamiensa kolarien vuoksi. Lotuksen tallipäällikkö ja Grosjeanin manageri Éric Boullier kuitenkin auttoi häntä säilyttämään kilpakuljettajan paikkansa kaudella 2013. Kauden avauskilpailussa hän sijoittui kymmenenneksi lähdettyään kilpailuun kahdeksannesta ruudusta. Malesian GP:ssä Grosjean sijoittui kuudenneksi ja Kiinan GP:ssä yhdeksänneksi. Bahrainin GP:ssä Grosjean ajoi kauden ensimmäisen palkintosijansa sijoittuen kolmanneksi. Kauden toisen palkintosijan Grosjean saavutti Saksan GP:ssä.
Vaikka Grosjeanin alkukausi ei ollut ruusuinen, pääsi hän loistavaan vireeseen lähestyessä kauden loppua. Hän ajoi palkintopallille kolme kertaa peräkkäin Korean, Japanin ja Intian GP:ssä. Intian kilpailuun Grosjean starttasi vasta 17. lähtöruudusta. Japanin kilpailua Grosjean johti 40 kierroksen ajan, mutta joutui myöhemmin antautumaan Red Bullin autoille. Yhdysvaltain GP:ssä Grosjean ajoi kauden parhaan kilpailunsa ajaen maaliin toisena. Grosjean oli loppukaudesta ainoa kuljettaja, joka pystyi useassa peräkkäisessä kilpailussa haastamaan Red Bull -kuljettajat.
Paluu Formula ykkösiin > Lotus (2012–2015) > 2014

Kaudella 2014 Grosjean sai uudeksi tallikaverikseen Williamsilta lähteneen Pastor Maldonadon, Räikkösen siirrytyä Lotukselta Ferrarille. Lotuksen huonon iskukyvyn takia Grosjean ei onnistunut keräämään kauden aikana kuin kahdeksan pistettä olemalla kahdeksas Espanjan ja Monacon osakilpailuissa. Kauden aikana Grosjean ilmaisi pettymyksensä tiimiradion välityksellä muun muassa moottorin tehoon.
Paluu Formula ykkösiin > Lotus (2012–2015) > 2015

Grosjean keskeytti kauden ensimmäisen kilpailun Australiassa. Kiinassa Grosjean ajoi ensimmäistä kertaa pisteille. Hän ajoi pisteille myös Bahrainin, Espanjan ja Kanadan osakilpailuissa. Britannian Grand Prix'ssa Grosjean keskeytti avauskierroksella kolaroituaan tallikaverinsa kanssa. Belgiassa Grosjean ajoi kolmanneksi. Palkintosijoitus oli Grosjeanille ensimmäinen sitten Yhdysvaltain Grand Prix'n 2013. Venäjällä Grosjean ajoi rajusti päin seinää ja aiheutti turva-autotilanteen. Grosjean ei loukkaantunut ulosajossa.
Paluu Formula ykkösiin > Haas (2016–2020) > 2016

Kaudella 2016 Grosjean kilpaili uudessa yhdysvaltalaisessa Haas F1 Team -tallissa. Grosjean starttasi kauden avauskilpailuun ruudusta 19, mutta nousi punaisen lipun sävyttämässä kilpailussa lopulta kuudenneksi saavuttaen Haasille heti avauskilpailussa pisteitä. Grosjean jatkoi pistekannassa Bahrainin GP:ssä ajettuaan viidenneksi, joka oli kauden paras sijoitus. Grosjean ajoi Venäjällä kahdeksanneksi ja Itävallassa seitsemänneksi. Singaporen GP:n Grosjean ei päässyt osallistumaan jarruongelmien vuoksi. Grosjean joutui keskeyttämään jarruongelmiin myös seuraavassa kilpailussa Malesiassa. Yhdysvaltain GP:ssä Grosjean sai pisteen oltuaan maalissa kymmenes. Brasilian GP:ssä Grosjean pyörähti seinään jo ennen lämmittelykierrosta, eikä voinut osallistua kilpailuun. Grosjean keräsi 29 pistettä Haasin ensimmäisellä kaudella Formula 1:ssä.
Paluu Formula ykkösiin > Haas (2016–2020) > 2017

Australian GP:n aika-ajoissa Grosjean ajoi itsensä kuudenteen ruutuun, mutta joutui keskeyttämään kilpailun teknisiin ongelmiin. Grosjean saavutti kauden ensimmäiset pisteensä Bahrainissa ollen kahdeksas. Seuraavassa kilpailussa Venäjällä hän kolaroi ensimmäisellä kierroksella Jolyon Palmerin kanssa ja joutui keskeyttämään kilpailun. Itävallan GP:ssä Grosjean oli kuudes. Grosjean keräsi kauden aikana 28 pistettä sijoittuen MM-sarjan 13:nneksi.
Paluu Formula ykkösiin > Haas (2016–2020) > 2018

Italian GP:ssä Grosjean ajoi kuudenneksi, mutta hänet hylättiin auton pohjalevyn laittomuuden takia. Grosjean saavutti kauden aikana 37 pistettä sijoittuen sarjan 14:nneksi parhaana tuloksenaan Itävallan GP:n neljäs sija.
Paluu Formula ykkösiin > Haas (2016–2020) > 2019

Grosjean saavutti kauden aikana yhteensä 8 pistettä sijoittuen sarjan 18:nneksi parhaana tuloksenaan Saksan GP:n seitsemäs sija.
Paluu Formula ykkösiin > Haas (2016–2020) > 2020

Grosjean saavutti kauden ainoan pistesijansa Eifelin GP:stä, jossa hän ajoi yhdeksänneksi. Myöhemmin ilmoitettiin, että Grosjean ei jatka enää Haas-tallissa kauden jälkeen.
Bahrainin GP:ssä Grosjean joutui pahaan onnettomuuteen hänen osuttua yhteen Daniil Kvjatin kanssa yrittäessään ohittaa häntä ja osuttuaan metalliseen turva-aitaan 220 km/h vauhdilla, minkä seurauksena auto katkesi kahtia syttyen räjähdysmäisesti tuleen ja auton keula ja ohjaamo läpäisivät aidan. Grosjean selvisi kuin ihmeen kaupalla oltuaan 28 sekuntia liekkimeren armoilla saaden palovammoja käsiinsä ja jalkoihinsa. Tämän seurauksena Grosjean joutui jättämään väliin Sakhirin GP:n ja kauden päätöskilpailun Abu Dhabin GP:n. Grosjeanin tilalla ajoi loppukauden Pietro Fittipaldi. Tutkimusten mukaan Halo-turvakaari saattoi pelastaa Grosjeanin hengen. Aikaisemmin vastaavissa onnettomuuksissa vuoden 1973 ja 1974 Yhdysvaltain GP:issä François Cevert ja Helmuth Koinigg menehtyivät vammojensa seurauksena.
F1-uran jälkeen

Formula 1:ien jälkeen Grosjean siirtyi IndyCariin kaudeksi 2021. Toukokuussa 2021 uutisoitiin, että Grosjean sai mahdollisuuden ajaa testikierroksia Mercedeksen kauden 2019 autolla Ranskan osakilpailun aikaan. Testi jouduttiin kuitenkin perumaan matkustusrajoitusten ja koronakaranteenien vuoksi.
Tulokset > GP2

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
FEA = lauantain kilpailu
SPR = sunnuntain sprinttikilpailu
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | ART Grand Prix | ESPFEA 5 | ESPSPR 13 | TURFEA 2 | TURSPR 1 | MONFEA Kesk. | MONSPR 10 | FRAFEA Kesk. | FRASPR Kesk. | GBRFEA 5 | GBRSPR 8 | GERFEA 2 | GERSPR 4 | HUNFEA 17 | HUNSPR 12 | EURFEA 3 | EURSPR Kesk. | BELFEA 1 | BELSPR 9 | ITAFEA 4 | ITASPR 3 | 62 | 4. |
| 2009 | Barwa Addax | ESPFEA 1 | ESPSPR 2 | MONFEA 1 | MONSPR 17 | TURFEA Kesk. | TURSPR 12 | GBRFEA 5 | GBRSPR 4 | GERFEA 18 | GERSPR 5 | HUNFEA 10 | HUNSPR 4 | EURFEA   | EURSPR   | BELFEA   | BELSPR   | ITAFEA   | ITASPR   | PORFEA   | PORSPR   | 45 | 4. |
| 2010 | DAMS | ESPFEA   | ESPSPR   | MONFEA   | MONSPR   | TURFEA   | TURSPR   | EURFEA   | EURSPR   | GBRFEA   | GBRSPR   | GERFEA 20 | GERSPR 19 | HUNFEA   | HUNSPR   | BELFEA 3 | BELSPR 6 | ITAFEA 13 | ITASPR 17 | ABUFEA 6 | ABUSPR 3 | 14 | 14. |
| 2011 | DAMS | TURFEA 1 | TURSPR 10 | ESPFEA DSQ | ESPSPR 9 | MONFEA 4 | MONSPR 3 | EURFEA 1 | EURSPR Kesk. | GBRFEA 4 | GBRSPR 1 | GERSPR 3 | GERSPR 1 | HUNFEA 1 | HUNSPR 3 | BELFEA 3 | BELSPR 4 | ITAFEA 3 | ITASPR 21 |  |  | 89 | 1. |
Tulokset > Aasian GP2

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
FEA = lauantain kilpailu
SPR = sunnuntain sprinttikilpailu
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | ART Grand Prix | DUB1FEA 1 | DUB1SPR 1 | IDNFEA 4 | IDNSPR 4 | MALFEA 9 | MALSPR 2 | BHRFEA 1 | BHRSPR Kesk. | DUB2FEA 1 | DUB2SPR Kesk. | 61 | 1. |
| 2011 | DAMS | ABUFEA 2 | ABUSPR Kesk. | ITAFEA 1 | ITASPR 4 |  |  |  |  |  |  | 27 | 1. |
Tulokset > Formula 1 > Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Renault | AUS   | MAL   | CHN   | BHR   | ESP   | MON   | TUR   | GBR   | GER   | HUN   | EUR 15 | BEL Kesk. | ITA 15 | SIN Kesk. | JPN 16 | BRA 13 | ABU 18 |  |  |  |  | 0 | 23. |
| 2011 | Renault | AUS   | MAL   | CHN   | TUR   | ESP   | MON   | CAN   | EUR   | GBR   | GER   | HUN   | BEL   | ITA   | SIN   | JPN   | KOR   | IND   | ABU TD | BRA TD |  |  | – | – |
| 2012 | Lotus | AUS Kesk. | MAL Kesk. | CHN 6 | BHR 3 | ESP 4 | MON Kesk. | CAN 2 | EUR Kesk. | GBR 6 | GER 18 | HUN 3 | BEL Kesk. | ITA EX | SIN 7 | JPN 19† | KOR 7 | IND 9 | ABU Kesk. | USA 7 | BRA Kesk. |  | 96 | 8. |
| 2013 | Lotus | AUS 10 | MAL 6 | CHN 9 | BHR 3 | ESP Kesk. | MON Kesk. | CAN 13 | GBR 19† | GER 3 | HUN 6 | BEL 8 | ITA 8 | SIN Kesk. | KOR 3 | JPN 3 | IND 3 | ABU 4 | USA 2 | BRA Kesk. |  |  | 132 | 7. |
| 2014 | Lotus | AUS Kesk. | MAL 11 | BHR 12 | CHN Kesk. | ESP 8 | MON 8 | CAN Kesk. | AUT 14 | GBR 12 | GER Kesk. | HUN Kesk. | BEL Kesk. | ITA 16 | SIN 13 | JPN 15 | RUS 17 | USA 11 | BRA 17† | ABU• 13 |  |  | 8 | 14. |
| 2015 | Lotus | AUS Kesk. | MAL 11 | CHN 7 | BHR 7 | ESP 8 | MON 12 | CAN 10 | AUT Kesk. | GBR Kesk. | HUN 7 | BEL 3 | ITA Kesk. | SIN 13† | JPN 7 | RUS Kesk. | USA Kesk. | MEX 10 | BRA 8 | ABU 9 |  |  | 51 | 11. |
| 2016 | Haas | AUS 6 | BHR 5 | CHN 19 | RUS 8 | ESP Kesk. | MON 13 | CAN 14 | EUR 13 | AUT 7 | GBR Kesk. | HUN 14 | GER 13 | BEL 13 | ITA 11 | SIN DNS | MAL Kesk. | JPN 11 | USA 10 | MEX 20 | BRA DNS | ABU 11 | 29 | 13. |
| 2017 | Haas | AUS Kesk. | CHN 11 | BHR 8 | RUS Kesk. | ESP 10 | MON 8 | CAN 10 | AZE 13 | AUT 6 | GBR 13 | HUN Kesk. | BEL 7 | ITA 15 | SIN 9 | MAL 13 | JPN 9 | USA 14 | MEX 15 | BRA 15 | ABU 11 |  | 28 | 13. |
| 2018 | Haas | AUS Kesk. | BHR 13 | CHN 17 | AZE Kesk. | ESP Kesk. | MON 15 | CAN 12 | FRA 11 | AUT 4 | GBR Kesk. | GER 6 | HUN 10 | BEL 7 | ITA DSQ | SIN 15 | RUS 11 | JPN 8 | USA Kesk. | MEX 16 | BRA 8 | ABU 9 | 37 | 14. |
| 2019 | Haas | AUS Kesk. | BHR Kesk. | CHN 11 | AZE Kesk. | ESP 10 | MON 10 | CAN 14 | FRA Kesk. | AUT 16 | GBR Kesk. | GER 7 | HUN Kesk. | BEL 13 | ITA 16 | SIN 11 | RUS Kesk. | JPN 13 | MEX 17 | USA 15 | BRA 13 | ABU 15 | 8 | 18. |
| 2020 | Haas | AUS C | AUT Kesk. | STY 13 | HUN 16 | GBR 16 | ANI 16 | ESP 19 | BEL 15 | ITA 12 | TUS 12 | RUS 17 | EIF 9 | POR 17 | EMI 14 | TUR Kesk. | BHR Kesk. | SKR Louk. | ABU Louk. |  |  |  | 2 | 19. |
• Abu Dhabin GP:ssä 2014 jaettiin tuplapisteet.
Tulokset > Formula 1 > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat |
| --- | --- | --- | --- | --- | --- | --- | --- | --- | --- |
| 2009 | Renault | 23. | 7 | 0 | 0 | 0 | 0 | 0 | 0 |
| 2012 | Lotus-Renault | 8. | 19 | 96 | 0 | 3 | 0 | 1 | 10 |
| 2013 | Lotus-Renault | 7. | 19 | 132 | 0 | 6 | 0 | 0 | 13 |
| 2014 | Lotus-Renault | 14. | 19 | 8 | 0 | 0 | 0 | 0 | 2 |
| 2015 | Lotus-Mercedes | 11. | 19 | 51 | 0 | 1 | 0 | 0 | 10 |
| 2016 | Haas-Ferrari | 13. | 21 (19 starttia) | 29 | 0 | 0 | 0 | 0 | 5 |
| 2017 | Haas-Ferrari | 13. | 20 | 28 | 0 | 0 | 0 | 0 | 8 |
| 2018 | Haas-Ferrari | 14. | 21 | 37 | 0 | 0 | 0 | 0 | 7 |
| 2019 | Haas-Ferrari | 18. | 21 | 8 | 0 | 0 | 0 | 0 | 3 |
| 2020 | Haas-Ferrari | 19. | 15 | 2 | 0 | 0 | 0 | 0 | 1 |
| Yhteensä (10 kautta) | Yhteensä (10 kautta) | Yhteensä (10 kautta) | 181 (179 starttia) | 391 | 0 | 10 | 0 | 1 | 59 |
Tulokset > Formula 1 > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Euroopan GP 2009 |
| 2 | Ensimmäiset MM-pisteet | 10 | Kiinan GP 2012 |
| 3 | Ensimmäinen palkintosija | 11 | Bahrainin GP 2012 |
| 4 | Ensimmäinen nopein kierros | 12 | Espanjan GP 2012 |
| 5 | 100 MM-pistettä | 29 | Malesian GP 2013 |
| 6 | 200 MM-pistettä | 44 | Abu Dhabin GP 2013 |
| 7 | 10 palkintosijaa | 75 | Belgian GP 2015 |
| 8 | 300 MM-pistettä | 85 | Bahrainin GP 2016 |
| 9 | 100. osakilpailu | 100 | Japanin GP 2016 |
Kilpailuinsinöörit

| Kaudet | Kilpailuinsinööri | Talli |
| --- | --- | --- |
| 2009 |  Phil Charles | Renault |
| 2012–2014 |  Ayao Komatsu | Lotus F1 Team |
| 2015 |  Julien Simon-Chautemps | Lotus F1 Team |
| 2016–2020 |  Gary Gannon | Haas |
Yksityiselämä

Romain Grosjean meni naimisiin toimittaja ja televisio-ohjaaja Marion Jollèsin kanssa 27. kesäkuuta 2012 Chamonix'ssa Ranskassa. Heillä on kaksi poikaa Sacha (s. 29. heinäkuuta 2013) ja Simon (s. 16. toukokuuta 2015) ja tytär Camille (s. 31. joulukuuta 2017).
Aiheesta muualla

Kuvia tai muita tiedostoja aiheesta Romain Grosjean Wikimedia Commonsissa
Virallinen sivusto
Romain Grosjean Twitterissä
Romain Grosjean Facebookissa
GP2-sarjan mestarit
Formula 3 Euroseriesin mestarit
Grosjean Singaporen GP:ssä 2009.
Romain Grosjean DAMS-tallin ratissa kaudella 2011.
Romain Grosjean kaudella 2012.
Grosjean Malesiassa kaudella 2013.
Grosjean Silverstonessa kaudella 2014.
Grosjean vuonna 2020.
Lampaannataryhmä

| Lampaannataryhmä |
| --- | --- |
 Lampaannata (Festuca ovina)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Nadat Festuca
Alasuku::  Festuca
Sektio::  Festuca
Lajiryhmä::  Festuca ovina -Ryhmä
Infobox OKNimi-testi OK: 
Lampaannataryhmä (Festuca ovina -Ryhmä) on lampaannadan (Festuca ovina) sekä sen lähisukuisten natalajien muodostama lajiryhmä. Ryhmässä on kuitenkin vaihtelua siinä, mitkä kaikki lajit tai taksonit ryhmään sijoitetaan.
Lampaannataryhmään kuuluvia taksoneita

Festuca airoides
Festuca eggleri
Festuca filiformis – hapsinata eli hapsilampaannata
Festuca ovina – lampaannata
Festuca ovina ssp. bigoudenensis
Festuca ovina ssp. guestfalica
Festuca ovina ssp. hirtula
Festuca ovina ssp. ophioliticola
Festuca ovina ssp. ovina
Festuca polesica – hietikkonata
Festuca stricta – sojonata
Festuca supina
Festuca vivipara – itunata
Festuca vivipara ssp. glabra – siloitunata
Festuca vivipara ssp. vivipara – karheaitunata
Scott Hain

Scott Allen Hain (2. kesäkuuta 1970 – 3. huhtikuuta 2003) oli viimeinen rikollinen, joka teloitettiin Yhdysvalloissa alle 18-vuotiaana tehdyistä rikoksista. Hän pakotti 6. lokakuuta 1987 rikostoverinsa Robert Wayne Lambertin (21) kanssa Laura Lee Sandersin (22) ja Michael William Houghtonin (27) ottamaan heidät autoon, jossa pojat tekivät aseellisen ryöstön. He telkesivät uhrinsa auton tavaratilaan ja sytyttivät auton palamaan. He poistuivat paikalta, mutta palasivat vielä katselemaan paloa.
Sekä Hain että Lambert saivat kuolemantuomiot. 6. kesäkuuta 1988 tuomittu Hain teloitettiin Oklahomassa myrkkyruiskeella huhtikuussa 2003. Hänen kuolemantuomionsa oli pysynyt uusintaoikeudenkäynnissä 1994. Vuonna 2005 Lambertin kuolemantuomio sen sijaan kumottiin hänen henkisen jälkeenjääneisyytensä takia.
Hainin vanhemmat kärsivät vakavista alkoholiongelmista. Hain oli joutunut seksuaalisen hyväksikäytön uhriksi ja ryhtyi jo lapsena säännölliseksi marihuanan käyttäjäksi. Hän menestyi koulussa erittäin heikosti ja keskeytti sen lopulta. Hän oli syyllistynyt useisiin rikoksiin jo ennen kuolemantuomioon johtanutta kaksoismurhaa.
Vuonna 2005 korkein oikeus lakkautti Yhdysvalloissa alaikäisten rikoksentekijöiden kuolemanrangaistuksen.
Seikanlampi (Mäntyharju)

| Seikanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′25″N, 26°40′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Vehkalampeen 
Järvinumero:  14.915.1.009
Mittaustietoja
Pinnankorkeus:  82,9 m  
Pituus:  240 m  
Leveys:  110 m  
Rantaviiva:  0,532 km  
Pinta-ala:  1,435 ha  
Saaria:  ei saaria 
 fiSeikanlampi 
Seikanlampi  on Etelä-Savossa Mäntyharjulla  Nurmaan lähellä sijaitseva lampi.
Maantietoa

Lampi on 240 metriä pitkä, 110 metriä leveä, ja sen pinta-ala on 1,4 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Lammen vedenpinnan korkeus on 82,9 metriä mpy.